HIMPUNAN HADITH HARIAN JAKIM 


Kategori : AKIDAH Usuluddin 
Tajuk : 

Perihal Syaitan 

Hadith : 

Rasulullah s. a. w bersabda dalam khutbahnya: "Ketahuilah! Sesungguhnya Tuhanku telah 

memerintahkan supaya aku mengajar kamu akan apa yang tidak kamu mengetahuinya dari perkara- 
perkara yang diajarkannya kepadaku pada hari ini, iaitu (Tuhanku berfirman): "Segala harta benda 
yang Aku berikan seseorang mendapatnya dengan mana-mana jalan yang Aku benarkan: Adalah Halal; 
dan sesungguhnya Aku telah jadikan hamba-Ku semuanya suci bersih (dari fahaman dan amalan syirik) 
serta betul benar menurut keadaan semula jadinya; dan sesungguhnya mereka didatangi dan 
diperdayakan oleh syaitan-syaitan sehingga sebahagian besar di antara mereka menyeleweng dan 
terpesong dari ajaran agamanya yang sebenar...." 

'Iyadh bin Himar AI-Mujasyi'I r. a 


Huraian 

Pengajaran hadith: 

i) Syaitan adalah musuh utama manusia sejak nabi Adam a. s lagi. Tabiatnya suka 
menghasut, membuat fitnah, memecahbelahkan manusia dengan mengajak melakukan 
segala bentuk kemungkaran. 

ii) Syaitan akan mengambil peluang menghasut apabila sahaja seseorang manusia itu lalai 
iaitu tidak mengendahkan ajaran dan peringatan Allah S. W. T, di mana sesiapa yang 
menurut jejak langkah syaitan pasti akan menemui jalan kebinasaan dan penyesalan 
sama ada di dunia mahupun di akhirat. 



